Barbara Rittner

Barbara Rittner (* 25. April 1973 in Krefeld) is en ehmalge düütsch Tennisspelerin. Siet 2005 is se Kapitän vun dat Fed-Cup-Teams vun den Düütschen Tennis Bund. 

In de 15 Johr vun hör Loopbahn van 1989 bit 2004 tell se to de best düütsch Spelerinnen. Se is 29 mal för dat düütsch Fedcup-Team antreden, so ok bi de Fed-Cup-Sieg 1992 mit Steffi Graf un Anke Huber. An' 1. Februar 1993 reck se mit Positschoon 24 hör best Platzeeren in de WTA-Weltranglist.

Rittner wunn in't Eenzel twee WTA-Turniere, 1992 dat Vörbereitungsturnier för de US Open in Schenectady un 2001 dat Sandplatzturnier in Antwerpen. Luut WTA hollt se dormit den Rekord för de längste Tietspann tüschen twee Turniersiegen. Se stunn wiedere dree Mal in dat Finale vun en WTA-Turnier un wunn todem dree Düppeltitel. In hör Karriere reck se tweemal dat Achtelfinale vun en Grand-Slam-Turnier: 1996 bi de French Open, as se ünner annern de  Lokalmatadorin Mary Pierce slahn kunn, as ok 2001 bi de Australian Open. 

To hör Spood hörrt ok en Wimbledon-Titel in't Juniorinnen-Eenzel in dat Johr 1991. Barbara Rittner weer regelmatig för den Tennis-Bundsligisten TC Benrath in Düsseldörp aktiv.

Hör letzt Eenzel up de Tour speel Rittner 2004 in de 2. Qualifikatschoonsrunn vun de US Open, wo se as 176. vun de Weltranglist tegen Séverine Brémond ut Frankriek in twee Satzen verlor. 2005 is se noch bi twee Düppelturnieren antreden, bevör se hör Loopbahn endgültig afslooten hett. 

 Turniersiege 
 Eenzel 
Nr.DatumTurnierKategorieBelagFinalgegnerinErgevnis 1. 30. August 1992 Schenectady WTA Tier V Hartplatz Brenda Schultz 7:63, 6:3 2. 19. Mai 2001 Antwerpen WTA Tier V Sand Klára Koukalová 6:3, 6:2

 Düppel 
Nr.DatumTurnierKategorieBelagPartnerinFinalgegnerinnenErgevnis 1. 9. Februar 1992 Essen WTA Tier II Teppich (Hall) Katerina Maleewa Sabine AppelmansClaudia Porwik 7:5, 6:3 2. 15. April 2001 Oeiras WTA Tier IV Sand Květa Hrdličková Tina KrižanKatarina Srebotnik 3:6, 7:5, 6:1 3. 23. Februar 2002 Dubai WTA Tier II Hartplatz María Vento-Kabchi Sandrine TestudRoberta Vinci 6:3, 6:2

 Weblenken 
 WTA-Profil (engelsch)
 ITF-Profil (engelsch)
 FedCup-Statistik (engelsch)
 Offiziell Websteed vun Barbara Rittner

Kategorie:Fru
Kategorie:Börger von Düütschland
Kategorie:Tennisspeler
Kategorie:Olympiadeelnehmer (Düütschland)
Kategorie:Boren 1973